
MASJID SEBAGAI PUSAT PEMBANGUNAN UMMAH 

Rasulullah 5. A. W bersabda: "Barangsiapa mendirikan sebuah masjid dengan mengharapkan 
keredhaan Allah 5. W. T, nescaya didirikan baginya sebuah rumah di dalam syurga . " 

[Riwayat Bukhari] 

Sebagai umat Islam, kita semua yakin bahawa masjid merupakan 'rumah Allah' serta tempat 
beribadat yang paling mulia. Masjid merupakan suatu syiar yang melambangkan wujudnya 
masyarakat Islam dan perpaduan ummah. Justeru itu, amatlah perlu untuk kita menghayati fungsi 
serta peranan masjid sebagai tempat beribadat dan pusat pembangunan ummah. Tingginya 
kemuliaan masjid dapat digambarkan daripada tindakan Rasulullah S. A. W mendirikan masjid 
dalam peristiwa Hijrah sebagai langkah pertama dalam membangunkan masyarakat Islam di 
Madinah. 

Sejak zaman Rasulullah S. A. W, masjid telah menjadi pusat pembangunan ilmu-ilmu Islam kepada 
seluruh umat. Bermula daripada Kota Madinah, lraq, Syam, Mesir, Yaman dan Andalusia, semua 
tempat tersebut telah dikenali sebagai pusat pengajian yang produktif. Masjid-masjid yang 
terdapat di negara tersebut telah menjadi universiti-universiti yang terbilang di waktu itu dan 
sehingga kini, nama-nama seperti Al-Azhar dan Az-Zaitunah masih terus menjadi tumpuan umat 
Islam seluruh dunia. 

Di negara kita, fungsi masjid boleh diperluaskan lagi melalui empat pendekatan berikut: 

Pertama: Masjid sebagai pusat penyebaran ilmu pengetahuan. 

Kedua: Masjid sebagai pusat perkhidmatan sosial. 

Ketiga: Masjid sebagai pusat memupuk perpaduan umat. 

Keempat: Masjid sebagai model institusi yang suci dan bersih. 

Dalam usaha kita untuk menjadikan masjid sebagai pusat pembangunan umat, kita perlulah 
berusaha ke arah mempertingkatkan ilmu dan kemahiran pengurusan masjid untuk terus bergerak 
kehadapan. Sebagai bukti kecintaan kita kepada masjid, marilah kita menanam semangat untuk 
sentiasa memakmurkannya dengan pelbagai aktiviti yang bermanfaat di samping aspek 
pengurusan yang cekap dan pentadbiran masjid yang berwibawa, perlu diberi perhatian. 

Firman Allah S. W. T dalam Surah Al-Asr ayat 1 - 3 yang bermaksud: 

"Demi Masai Sesungguhnya manusia itu dalam kerugian. Kecuali orang-orang yang beriman dan 
beramal so/eh , dan mereka pula berpesan-pesan dengan kebenaran serta berpesan-pesan 

dengan sabar. " 





'KEAJAIBAN' MATA... 


RINGKASAN ISU SEMASA 
TEMPATAN 

Lawatan Timbalan Menteri Pelajaran ke Tenom 

Timbalan Menteri Pelajaran, YB Datu Puad Zarkashi 
dijangkakan hadir melawat ke beberapa buah sekolah di 
daerah Tenom pada 15-16 Julai ini. 

Pesta Bunga 2010 

Taman Pertanian Sabah, Tenom akan menganjurkan Pesta 
Bunga pada 31 Julai - 01 Ogos ini. Untuk maklumat lanjut, 
sila berhubung dengan 088-258529 [Pn. Wan Masamah 
Wan Abedin] atau 087-737558 / 952 [Cik Ruzaidah Ruji 
Jaman]. 

Hari Perkhemahan Unit Beruniform SK. Paguokon 

Perkhemahan Unit Beruniform akan dijalankan pada 30 - 
31 Julai ini di Tapak Perkhemahan Taman Pertanian 
Sabah, Tenom. Seramai 60 orang murid yang terpilih akan 
menyertai aktiviti ini. 


NEGERI 

Fenomena La Nina diramal melanda Sabah 

Fenomena La Nina [Hujan berpanjangan] diramal melanda 
Sabah bermula Julai hingga September tahun ini menurut 
Jabatan Meteorologi. Orang ramai diminta bersedia dan 
mengamalkan langkah berjaga-jaga. 


NASIONAL 

Harga gula, gas LPG, petrol RON95, dan diesel diselaras 

Harga gula di pasaran mulai hari ini dijual RM1 .90 
sekilogram, gas LPG RM1.85 sekilogram, petrol RON95 
menjadi RM1 .85 seliter dan diesel RM1 .75 seliter. 


AKTIVITI MASJID AL-FATH 

Bacaan Yaasin dan Tahlil pada setiap malam Jumaat. 
Muslimin dan Muslimat dijemput hadir 
memeriahkannya. ( A _ A ) 



Cuba lihat tiga titik pada kalimah ALLAH 
selama 10 saat dan alihkan pandangan 
pada dinding / ruang kosong.. Lihatlah 
keajaibannya.. 


Subhanallah.. 


KALAM EDITOR 

Bismillahi walhamdulillah... 

Assaiamu'alaikum w. b. t 

Alhamdulillah, bersyukur kita kepada Allah 
S. W. T kerana dengan Izin dan Kasih Sayang-Nya 
dapat kita bertemu di edisi kedua Risalah AL- 
FATH ini. Semoga Jumaat kali ini bertambah 
baik dari hari-hari yang sebelumnya. 

Edisi kali ini masih memfokuskan mengenai 
Masjid. Seperti yang kita sedia maklum, masjid 
Al-Fath masih kurang diimarahkan. Hampir 
setiap minggu, masjid ini hanya dikunjungi pada 
waktu solat Jumaat sahaja. Justeru, Risalah AL- 
Fath berkongsikan isu masjid ini sebagai 
renungan dan peringatan bersama. Edisi kali ini 
mula mempamerkan pembaharuan . Ruangan 
Ringkasan Isu Semasa' berkongsikan kepada 
pembaca akan isu-isu terpilih yang berlaku di 
sekitar kita. Mudah-mudahan, ini memberi 
manfaat yang berkesan. 

Seperti biasa, jika para pembaca mempunyai 
idea dan cadangan yang ditujukan kepada masjid 
AL-Fath umumnya atau Risalah AL-Fath 
khususnya, silalah maklumkan kepada mana- 
mana AJK Masjid. Sampai ketemu lagi di masa 
akan datang. Wassalam. -MSS 


